|  |
| --- |
| **Projektas** |
| Pagėgių savivaldybės taryba**sprendimas****DĖL VISUOMENĖS SVEIKATOS PRIEŽIŪROS VEIKLOS PAGĖGIŲ SAVIVALDYBĖJE 2019 METŲ PROGRAMOS PATVIRTINIMO** |
| 2018 m. lapkričio 16 d. Nr. T1-172Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos visuomenės sveikatos priežiūros įstatymo 6 straipsnio 1 dalimi, 2010 m. birželio 29 d. Bendradarbiavimo sutartimi Nr. RS-(9.40)-551-269P ,,Dėl visuomenės sveikatos priežiūros veiklos organizavimo ir vykdymo Pagėgių savivaldybės teritorijoje“, 2011 m. vasario 10 d. susitarimo Nr. R5-(9.40)-227-46P „Dėl 2010 m. birželio 29 d. Bendradarbiavimo sutarties ,,Dėl visuomenės sveikatos priežiūros veiklos organizavimo ir vykdymo Pagėgių savivaldybės teritorijoje“ Nr. RS-(9.40)-551-269P papildymo ir pakeitimo“ 6.5 punktu ir atsižvelgdama į Šilutės rajono savivaldybės Visuomenės sveikatos biuro 2018 m. lapkričio 13 d. raštą Nr. S-(1.11)-310 „Dėl 2019 metų programos suderinimo“, Pagėgių savivaldybės taryba

n u s p r e n d ž i a:

1. Patvirtinti Visuomenės sveikatos priežiūros veiklos Pagėgių savivaldybėje 2019 metų programą (pridedama).

 2. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Dainora Butvydienė

Duomenų valdymo ir teisės skyriaus vyriausiasis specialistas Valdas Vytuvis

Civilinės metrikacijos ir viešosios tvarkos skyriaus vedėja Elena Komskienė

Finansų skyriaus vedėja Rūta Fridrikienė

Civilinės metrikacijos ir viešosios tvarkos skyriaus

vyriausioji specialistė − kalbos ir archyvo tvarkytoja Laimutė Mickevičienė

Parengė

Civilinės metrikacijos ir viešosios tvarkos skyriaus

vyriausioji specialistė sveikatai ir sanitarijai

Irena Levickienė

PATVIRTINTA

Pagėgių savivaldybės tarybos

2018 m. lapkričio d.

sprendimu Nr. T-

**VISUOMENĖS SVEIKATOS PRIEŽIŪROS VEIKLOS**

**PAGĖGIŲ SAVIVALDYBĖJE 2019 METŲ PROGRAMA**

**I. BENDROSIOS NUOSTATOS**

1. Visuomenės sveikatos priežiūros veiklos Pagėgių savivaldybėje 2019 metų programa (toliau − Programa) rengiama siekiant gerinti visuomenės sveikatos priežiūros prieinamumą ir užtikrinti kokybiškas visuomenės sveikatos priežiūros paslaugas Pagėgių savivaldybės gyventojams.

 2. Pagėgių savivaldybėje visuomenės sveikatos priežiūra vykdoma vadovaujantis Lietuvos Respublikos teisės aktais, reglamentuojančiais visuomenės sveikatos priežiūrą, atsižvelgiant į gyventojų sveikatos būklę ir situaciją Lietuvoje bei Pagėgių savivaldybėje.

 3. Savivaldybių bendradarbiavimo sutarties pagrindu visuomenės sveikatos priežiūros paslaugas Pagėgių savivaldybės gyventojams teikia ir Programą įgyvendina Šilutės rajono savivaldybės Visuomenės sveikatos biuras (toliau − Biuras).

 4. Pagėgių savivaldybėje Biuras vykdo visuomenės sveikatos priežiūrą Pagėgių savivaldybės teritorijoje esančiose ikimokyklinio ugdymo, bendrojo ugdymo mokyklose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą, visuomenės sveikatos stebėseną, vaikų ir jaunimo sveikatos priežiūrą. Visuomenės sveikatos priežiūros specialistų veiklą koordinuoja Biuras.

 5. Programa parengta vadovaujantis Lietuvos Respublikos vietos savivaldos įstatymu, Lietuvos Respublikos visuomenės sveikatos priežiūros įstatymu, Lietuvos Respublikos visuomenės sveikatos stebėsenos (monitoringo) įstatymu, Valstybinėms (Valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodika (toliau – Lėšų apskaičiavimo metodika), Lietuvos sveikatos 2014−2025 metų programa, 2010 m. birželio 29 d. Bendradarbiavimo sutartimi Nr. RS-(9.40)-551-269P ,,Dėl visuomenės sveikatos priežiūros veiklos organizavimo ir vykdymo Pagėgių savivaldybės teritorijoje“.

6. Visuomenės sveikatos priežiūros veikla Pagėgių savivaldybėje vykdoma pagal Biuro parengtą 2019 metų veiklos planą Pagėgių savivaldybėje (1 priedas).

7. Programos įgyvendinimo laikotarpis – 2019 metai.

**II. SITUACIJOS ANALIZĖ**

 8. Lietuvos statistikos departamento duomenimis, Pagėgių savivaldybėje 2018 metų pradžioje gyveno 7797 gyventojai (2017 m. – 8094). Per metus gyventojų skaičius sumažėjo 297 gyventojais, kas sudaro beveik 4 proc. Lyginant su 2017 metais gyventojų mažėjimo procentas išlieka panašus.

 Šiuolaikinei visuomenės sveikatos būklei didžiausią įtaką turi žmonių gyvensena, socialinė ir fizinė aplinka bei pirminės sveikatos priežiūros kokybė, todėl labai svarbus vaidmuo tenka sveikatos mokymui, sveikatos saugai ir ligų profilaktikai. Vykdant Pagėgių savivaldybės visuomenės sveikatos stebėseną yra analizuojamos vyraujančios visuomenės sveikatos problemos.

Visuomenės sveikatos stebėseną Pagėgių savivaldybėje vykdo Biuras, kuris nuolat renka, tvarko, analizuoja ir interpretuoja visuomenės sveikatą charakterizuojančius rodiklius, kad remiantis išsamia informacija apie Savivaldybės bendruomenės sveikatos būklę, sveikatos rizikos veiksnius, būtų galima planuoti ir įgyvendinti Savivaldybės visuomenės sveikatos gerinimo priemones, taip pat vykdyti visuomenės sveikatos stebėsenos duomenų sklaidą bei tinkamai informuoti Savivaldybės politikus, siekiant efektyvaus valstybinių (valstybės perduotų savivaldybėms) bei savarankiškųjų visuomenės sveikatos priežiūros funkcijų įgyvendinimo savivaldybės teritorijoje.

Pagėgių savivaldybės tarybos 2018 m. kovo 29 d. sprendimu Nr. T-42 ,,Dėl Pagėgių savivaldybės visuomenės sveikatos stebėsenos 2016 metų ataskaitos patvirtinimo“ buvo patvirtinta Pagėgių savivaldybės visuomenės sveikatos stebėsenos 2016 metų ataskaita (toliau − Stebėsenos ataskaita), kurioje buvo pateikti ir aprašyti visuomenės sveikatos būklę atspindintys duomenys Pagėgių savivaldybėje. Pateikiami rodikliai (iš Valstybės deleguotų savivaldybėms visuomenės sveikatos stebėsenos pagrindinių rodiklių sąrašo) yra siejami su Lietuvos sveikatos politikos (toliau − LSP) tikslų bei jų uždavinių įgyvendinimu. LSP iškeltų tikslų ir uždavinių įgyvendinimo savivaldybėse stebėsenai parengtas baigtinis pagrindinių rodiklių sąrašas (toliau – PRS), kurį sudaro 51 unifikuotas rodiklis, geriausiai apibūdinantis LSP siekinius. Remiantis profilio rodikliais ir jų interpretavimo rezultatais išrinktos 3 PRS reikšmės, kurių rodiklis ar pokyčio kryptis prasčiausios palyginti su kitų savivaldybių profilio reikšmėmis.

Atsižvelgiant į Pagėgių savivaldybės sveikatos rodiklių reikšmes, lyginant su Lietuvos sveikatos vidurkio rodikliais, išsamesnei analizei sudarytas probleminių visuomenės sveikatos sričių (temų) sąrašas. Pagrindinių rodiklių sąrašas ir jų reikšmės pristatytos Pagėgių savivaldybės Bendruomenės sveikatos tarybai.

 Iš pagrindinių rodiklių sąrašo išskirtos 3 prioritetinės sritys: mirtingumas nuo kraujotakos sistemos ligų, sergamumas II tipo cukriniu diabetu, bei mirtingumas nuo piktybinių navikų.

Palyginus rodiklius ankstesnių metų laikotarpiu, stebima mirusiųjų nuo kraujotakos sistemos ligų mažėjimo tendencija, išskyrus, mirusiųjų nuo išeminės širdies ligos. Šis rodiklis išlieka didėjantis.

Pastebima, kad Pagėgių savivaldybėje rodikliai apibūdinantys lėtinių neinfekcinių ligų prevenciją ir kontrolę patenka į geltoną zoną, tačiau nors šis rodiklis yra gerėjantis, būtina ir toliau skirti dėmesį šiai sričiai ir siekti, kad šis rodiklis ir toliau gerėtų, nes mirtingumas nuo išeminės širdies ligos ženkliai skiriasi nuo Lietuvos vidurkio. Pagal stebėsenos ataskaitos duomenis, Lietuvoje šis rodiklis 10 100 000 gyventojų siekia 529,73, Pagėgių savivaldybėje – 823,84. Mirtingumas nuo piktybinių navikų, sergamumas II tipo cukriniu diabetu patenka į raudoną zoną. Pagėgių savivaldybėje didžiausias mirtingumo nuo piktybinių navikų, pagal vėžio rūšį, rodiklis buvo gerklų, trachėjos, bronchų ir plaučių piktybinių navikų (84,81/100 000 gyv.), skrandžio piktybinių navikų (60,58/100 000 gyv.) ir priešinės liaukos piktybinių navikų (51,32/100 000 gyv.). Analizuojant mirtingumo nuo piktybinių navikų rodiklį pagal lytį, pastebima, kad dažniau dėl šios priežasties miršta vyrai nei moterys.

Visų šių trijų sričių ligos galėtų būti išgydomos arba išvengiamos skatinant gyventojus naudotis prevencinių programų ir diagnostikos priemonių galimybėmis.

 Atsižvelgiant į Pagėgių savivaldybės visuomenės sveikatos būklę, Biuras pateikė rekomendacijas:

* Rekomendacijos mirtingumo/standartizuoto mirtingumo nuo kraujotakos sistemos ligų srities gerinimui:

Plėtoti asmens ir visuomenės sveikatos priežiūros sektorių bendradarbiavimą, siekiant aukštesnių profilaktinių patikrų rezultatų, ieškoti bendradarbiavimo būdų.

 Efektyviai organizuoti ir vykdyti širdies ir kraujagyslių ligų programą. Bendradarbiaujant su pirminės priežiūros centrais ir šeimos gydytojais įtraukti kuo daugiau rizikos grupėje esančių pacientų.

Tęsti fizinio aktyvumo populiarinimą bei mokymus, įtraukti kuo daugiau darbingo amžiaus žmonių. Skatinti gyventojus aktyviai dalyvauti Biuro, bendruomenių, bendrojo ugdymo, švietimo ir sporto įstaigų organizuojamuose įvairiuose sveikatinimo veiklos renginiuose.

* Rekomendacijos sergamumo II tipo cukriniu diabetu srities gerinimui:

Pagal kompetenciją užtikrinti, kad pirminės asmens sveikatos priežiūros įstaigos (toliau − PASPĮ) ir Biuras vykdytų Lietuvos Respublikos sveikatos apsaugos ministro 2016 m. gegužės 13 d. įsakymu Nr. V-615 patvirtintą „Širdies ir kraujagyslių ligų ir cukrinio diabeto rizikos grupių asmenų sveikatos stiprinimo tvarkos aprašą“ (toliau – Aprašas) ir jo reikalavimus. Vykdyti švietėjiškas priemones, siekiant didesnio gyventojų susidomėjimo sveikata, skleisti informaciją apie cukrinį diabetą.

* Rekomendacijos mirtingumo/standartizuoto mirtingumo nuo piktybinių navikų srities gerinimui:

Pagal kompetenciją vykdyti Lietuvos Respublikos sveikatos apsaugos ministro 2014 m. liepos 16 d. įsakymu Nr. V-814 patvirtintą „Nacionalinę vėžio profilaktikos ir kontrolės 2014–2025 metų programą“.

Rengti šviečiamąsias programas ir diegti informavimo priemones, supažindinančias savivaldybės gyventojus, pacientus, jų artimuosius ir visuomenę su sveikos mitybos, sveikos gyvensenos teikiama nauda sveikatai, taip pat įtaka onkologinių susirgimų prevencijai.

Siekti kuo ankstyvesnio onkologinių ligų išaiškinimo, tuo pačiu sumažinti mirtingumą dėl išvengiamų ligų ir būklių.

Informuoti gyventojus apie atrankinės patikros dėl onkologinių ligų programų, biomedicininių ir klinikinių tyrimų teikiamą naudą. Renginių metu išdalinti lankstinukų ir skrajučių apie galimybę dalyvauti atrankinės mamografinės patikros dėl krūties vėžio programoje, asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių programoje, gimdos kaklelio piktybinių navikų prevencinių priemonių programoje ir storosios žarnos vėžio bei priešinės liaukos vėžio ankstyvosios diagnostikos programoje.

Siekti, kad prevencinių programų įvykdymo rodikliai Pagėgių savivaldybėje būtų „žaliojoje zonoje“ ir atspindėtų kuo geresnius atitinkamus rodiklius Lietuvoje.

 Siekiant efektyvesnių ir kokybiškesnių visuomenės sveikatos priežiūros specialisto funkcijų įgyvendinimo Pagėgių ikimokyklinio ugdymo ir bendrojo ugdymo mokyklose, Biuras su Higienos institutu toliau sėkmingai įgyvendina 2009−2014 m. Norvegijos finansinio mechanizmo programos Nr. LT11 „Visuomenės sveikatai skirtos iniciatyvos“ projektą „Vaikų sveikatos stebėsenos (toliau − VSS) informacinės sistemos, skirtos sistemingam vaikų sveikatos būklės stebėjimui ir kryptingam sveikatos politikos formavimui, sukūrimas ir įgyvendinimas“, kurio metu sukurta ir įdiegta nacionalinė VSS IS. 2018 metais visuomenės sveikatos priežiūros specialistai sėkmingai naudojosi šia programa sistemingam vaikų sveikatos būklės stebėjimui.

Sukurta VSS IS leidžia sistemingai stebėti vaikų sveikatą, įvertinti jų sveikatos sutrikimų kiekį ir pobūdį, nustatyti rizikos grupes bei pokyčių tendencijas. Planuoti tinkamas sveikatos sutrikimų prevencijos priemones, įvertinti jų rezultatus ir poveikį, užtikrinti kryptingą bei efektyvų vaikų ir jaunimo sveikatos politikos formavimą Savivaldybėje ir mokyklose. Remiantis VSS IS sukaupta statistine informacija, ją analizuojant bei interpretuojant, galima bus numatyti tinkamas sveikatos sutrikimų prevencijos priemones.

 Pagal Lietuvos Respublikos sveikatos apsaugos ministro įsakymu patvirtintą Lėšų apskaičiavimo metodiką, nuo 2017 m. sausio 1 d. Lėšų apskaičiavimo metodika buvo pakeista, pagal kurią, 870 − koeficientas, nurodantis mokinių, ugdomų ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas, skaičių, priskirtiną vienam visuomenės sveikatos priežiūros specialistui miesto gyvenamosiose vietovėse; 420 − koeficientas, nurodantis mokinių, ugdomų ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas, skaičių, priskirtiną vienam visuomenės sveikatos priežiūros specialistui kaimo vietovėse.

 Pagėgių savivaldybės ikimokyklinio ugdymo įstaigoje ir bendrojo ugdymo mokyklose mokinių sveikatos priežiūrą vykdo 2 visuomenės sveikatos priežiūros specialistai. Mokinių skaičius 2018/2019 mokslo metams – 1056, 2017/2018 m. mokinių skaičius buvo 1066. Kadangi mokinių skaičius kasmet mažėja, be to keičiasi normatyvai, kurie priskiriami vienam visuomenės sveikatos priežiūros specialistui, pagal tai kurioje vietovėje (miesto ar kaimo) esančioje ugdymo įstaigoje jis vykdo mokinių visuomenės sveikatos priežiūrą, todėl vienam visuomenės sveikatos priežiūros specialistui tenka aptarnauti po kelias mokyklas.

 Atsižvelgiant į Pagėgių savivaldybės gyventojų sveikatos būklės analizę, Biuras pateikė visuomenės sveikatos priežiūros Pagėgių savivaldybėje 2019 metų veiklos planą, kuriame iškeltas siekiamas tikslas ir uždaviniai, jų įgyvendinimo priemonės, įgyvendinimo partneriai, vertinimo kriterijai ir laukiami rezultatai, numatytos vykdomos veiklos Pagėgių savivaldybėje 2019 metais.

 Savivaldybių vykdoma visuomenės sveikatos priežiūros funkcija – visuomenės sveikatos stiprinimas apima sveikos gyvensenos mokymą, formavimą, informacijos apie sveiką gyvenseną skleidimą, nuo elgsenos priklausomų visuomenės sveikatos rizikos veiksnių mažinimą ir kitas priemones. Pagėgių savivaldybės administracija dalyvauja vykdant projektus: ,,Sveikos gyvensenos skatinimas Pagėgių savivaldybėje“ pagal 2014−2020 metų Europos Sąjungos fondų investicijų veiksmų programos 8 prioriteto ,,Socialinės įtraukties didinimas ir kova su skurdu” įgyvendinimo priemonę Nr. 08.4.2-ESFA-R630 ,,Sveikos gyvensenos skatinimas regioniniu lygiu”; ,,Pagėgių savivaldybės gyventojų, sergančių tuberkulioze, sveikatos priežiūros paslaugų prieinamumo gerinimas” pagal 2014−2020 metų Europos Sąjungos fondų investicijų veiksmų programos 8 prioriteto ,,Socialinės įtraukties didinimas ir kova su skurdu” įgyvendinimo priemonę Nr. 08.4.2-ESFA-R615 ,,Priemonių, gerinančių ambulatorinių sveikatos priežiūros paslaugų prienamumą tuberkulioze sergantiems asmenims, įgyvendinimas“.

**III. PROGRAMOS TIKSLAS IR UŽDAVINIAI**

 9. Programos tikslas – užtikrinti visuomenės sveikatos priežiūros paslaugų prieinamumą Pagėgių savivaldybės gyventojams, siekiant mažinti gyventojų sergamumą ir mirtingumą, formuojant sveikos gyvensenos nuostatas bendruomenėje.

10. Uždaviniai:

10.1. stiprinti Pagėgių savivaldybės vaikų ir jaunimo sveikatą, formuojant teisingą požiūrį ir ugdant sveikos gyvensenos įgūdžius;

10.2. didinti gyventojų informuotumą apie lėtinių neinfekcinių ligų pagrindinius rizikos veiksnius, ligų profilaktiką, skleisti informaciją apie nemokamas prevencines programas stiprinti gyventojų sveikatą, plėtojant neinfekcinių ligų prevenciją bei mažinant rizikos veiksnių paplitimą;

10.3. propaguoti sveikos gyvensenos įgūdžius bendruomenės narių tarpe bei sveikos gyvensenos žinių sklaidą, teikti konsultacijas visuomenės sveikatos priežiūros klausimais;

10.4. didinti savivaldybės gyventojų informuotumą apie užkrečiamųjų ligų profilaktiką;

 10.5. didinti gyventojų informuotumą apie alkoholio, tabako ir kitų psichotropinių medžiagų vartojimo prevenciją;

10.6. didinti Pagėgių savivaldybės gyventojų fizinį aktyvumą, skatinti ir formuoti sveikos gyvensenos įgūdžius;

10.7. vykdyti Pagėgių savivaldybės visuomenės sveikatos stebėseną ir jos pokyčių analizę;

10.8. vykdyti Pagėgių savivaldybės patvirtintas sveikatos programas ir kitas patvirtintas visuomenės sveikatos programas.

**IV. PROGRAMOS DALYVIAI**

1. Pagėgių savivaldybės gyventojai.

 **V. LAUKIAMI REZULTATAI**

 12. Programos įgyvendinimas padės formuoti aktyvų visuomenės požiūrį į sveikatą.

 13. Sistemingai renkant visuomenės sveikatos stebėsenos duomenis, visuomenei ir sveikatos politikos formuotojams bus pateikta informacija ir rekomendacijos apie Pagėgių savivaldybės gyventojų sveikatos gerinimą.

 14. Pagerės gyventojų informuotumas ligų prevencijos ir sveikatinimo klausimais.

 15. Didės visuomenės sveikatos priežiūros paslaugų prieinamumas gyventojams organizuojant akcijas, mokymus, praktinius užsiėmimus ir kitus renginius bendruomenėse.

 16. Padaugės teikiamų visuomenės sveikatos priežiūros paslaugų Pagėgių savivaldybės gyventojams.

**VI. PROGRAMOS VERTINIMO KRITERIJAI**

 17. Pagėgių savivaldybės gyventojams suteiktų visuomenės sveikatos priežiūros paslaugų skaičius.

 18. Organizuotų renginių, mokymų bei juose dalyvavusiųjų asmenų skaičius.

 19. Pagėgių savivaldybės gyventojų informuotumo lygis (išleistų lankstinukų, skrajučių, atmintinių, straipsnių, dalomosios medžiagos skaičius).

 20. Atliktų visuomenės sveikatos tyrimų, parengtų ataskaitų skaičius.

 **VII. PROGRAMOS FINANSAVIMO ŠALTINIAI**

 21. Valstybės biudžeto specialiosios tikslinės dotacijos lėšos.

22. Programa gali būti finansuojama Pagėgių savivaldybės biudžeto, savivaldybės visuomenės sveikatos rėmimo specialiosios programos, kitomis teisėtai įgytomis lėšomis.

23. Programai įgyvendinti skirtos lėšos pervedamos Biurui, vadovaujantis Pagėgių savivaldybės administracijos ir Biuro sutartimi.

24. Valstybės biudžeto lėšos, skirtos mokinių visuomenės sveikatos priežiūrai, visuomenės sveikatos stiprinimui ir stebėsenai skiriamos visuomenės sveikatos priežiūros specialistų darbo užmokesčiui ir valstybinio socialinio draudimo įmokoms ir kitoms išlaidoms.

25. Pagėgių savivaldybės biudžeto lėšos gali būti skiriamos mokinių visuomenės sveikatos priežiūros specialistų, dirbančių ikimokyklinio ugdymo įstaigose ir bendrojo ugdymo mokyklose, darbo užmokesčiui ir valstybinio socialinio draudimo įmokoms.

**VIII. ATSAKOMYBĖ IR KONTROLĖ**

 26. Skirtas lėšas Biuras naudoja teisėtai, racionaliai ir pagal paskirtį. Nepanaudotos lėšos iki 2019 m. gruodžio 31 d. grąžinamos į Pagėgių savivaldybės administracijos nurodytą sąskaitą.

 27. Paaiškėjus, kad programos lėšos panaudotos ne pagal paskirtį, Biuras privalo lėšas grąžinti į nurodytą sąskaitą.

 28. Piniginių lėšų apskaitą tvarko Pagėgių savivaldybės administracijos Finansų skyrius ir Centralizuotos buhalterinės apskaitos skyrius.

 29. Programos vykdymą kontroliuoja Centralizuoto savivaldybės vidaus audito skyrius ir Savivaldybės audito ir kontrolės tarnyba.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Visuomenės sveikatos priežiūros veiklos

 Pagėgių savivaldybėje 2019 metų programos

1 priedas

**ŠILUTĖS RAJONO SAVIVALDYBĖS VISUOMENĖS SVEIKATOS BIURO**

**2019 M. VEIKLOS PLANAS Pagėgių savivaldybėje**

**1. BENDROSIOS NUOSTATOS**

1.1. Šilutės rajono savivaldybės visuomenės sveikatos biuro (toliau – VSB) veiklos 2019 m. plane (toliau – planas) iškeltas siekiamas tikslas ir uždaviniai, jų įgyvendinimo priemonės, įgyvendinimo partneriai, vertinimo kriterijai ir laukiami rezultatai.

1.2. Visuomenės sveikatos biuras savo veiklą planuoja ir vykdo vadovaudamasis Šilutės rajono savivaldybės tarybos 2017 m. gegužės 25 d. sprendimu Nr. T-177 ,,Dėl Šilutės rajono savivaldybės visuomenės sveikatos biuro nuostatų patvirtinimo“ patvirtintais nuostatais.

1.3. Planas parengtas vadovaujantis:

1.3.1. Lietuvos Respublikos Seimo 2014 m. birželio 26 d. nutarimu Nr. XII-964 ,,Dėl Lietuvos sveikatos programos patvirtinimo“;

1.3.2. Lietuvos Respublikos vietos savivaldos įstatymu;

1.3.3. Lietuvos Respublikos visuomenės sveikatos priežiūros įstatymu;

1.3.4. Lietuvos Respublikos visuomenės sveikatos stebėsenos (monitoringo) įstatymu;

1.3.5. Lietuvos Respublikos sveikatos sistemos įstatymu;

1.3.6. Lietuvos Respublikos žmonių užkrečiamųjų ligų profilaktikos ir kontrolės įstatymu.

1.4. Lietuvos Respublikos Vyriausybės patvirtintais teisės aktais:

1.4.1. Valstybės tabako kontrolės programomis, patvirtintomis Lietuvos Respublikos Vyriausybės nutarimais;

1.4.2. Nacionaline visuomenės sveikatos priežiūros 2016–2023 metų plėtros programa, patvirtinta Lietuvos Respublikos Vyriausybės 2015 m. gruodžio 9 d. nutarimu Nr. 1291.

1.5. L[ietuvos Respublikos sveikatos apsaugos ministro 2018 m. liepos 26 d. raštu Nr. (10.2.1..8-411)10-5715 ,,Dėl 2019−2021 m. specialiosios tikslinės dotacijos paskirstymo](http://www.sam.lt/get_file.php?file=bVdkb241S21tTkdYeG0xa21hcHVjcHFabDJySWE4Sm5sNWpFcDJTZVpwZVZvV2VsbHFwcms4ZlVhcFp4b0dsbm1kRnRwcHBubXFocXFaaWFhcDFxbjVxYmE1YVVuMmJZbU02YW9abGliNnlYeG15ZmxHZVpwV3hqeEtXWWtHcWNtYUZrbzJpY21OZVlrSnlzYkpsbm9wclJtcGZKcTVsbmFKckVvV2FkWjV1U2I1TnJrbTVvbHBxUGNxVnNsNXlmbGFCbmlKZUJ4WXRtaWNlSGEzNXFlNXFHWlh4cGltckR4N2R5WW14a2FXMlhtV3BybFplVWFtVmtsR2xvWlpSamwybHFhWlJrWkplZWtYRmptYU9YblpqTGEyMmJjNWMlM0Q=&view=1)“.

**2.** **PLANO TIKSLAS IR UŽDAVINIAI**

2.1. Tikslas– stiprinti Pagėgių gyventojų sveikatą, vykdant savivaldybės teritorijoje Lietuvos Respublikos įstatymais ir kitais teisės aktais reglamentuojamą savivaldybių visuomenės sveikatos priežiūrą, siekiant mažinti gyventojų sergamumą ir mirtingumą, teikiant kokybiškas visuomenės sveikatos priežiūros paslaugas.

2.2.Uždaviniai:

2.2.1. Pagėgių savivaldybės ugdymo įstaigose vykdyti mokinių visuomenės sveikatos priežiūrą;

2.2.2. Stiprinti vaikų ir jaunimo sveikatą, formuojant teisingą požiūrį ir ugdant sveikos gyvensenos įgūdžius;

2.2.3. Vykdyti Pagėgių savivaldybės visuomenės sveikatos stebėseną, atlikti vertinimą, prognozuoti sergamumo dinamiką, planuoti ir įgyvendinti visuomenės sveikatos stiprinimo priemones;

2.2.4. Didinti gyventojų informuotumą apie lėtinių neinfekcinių ir infekcinių ligų pagrindinius rizikos veiksnius, ligų profilaktiką;

2.2.5. Stiprinti ir gerinti visuomenės sveikatos priežiūrą, gerinant visuomenės sveikatos paslaugų kokybę, tobulinant įstaigos veiklos organizavimą.

**3. PLANO ĮGYVENDINIMO PARTNERIAI**

3.1. Pagėgių savivaldybės administracijos skyriai.

3.2. Pagėgių savivaldybės bendruomenės sveikatos taryba.

3.3. Pagėgių savivaldybės asmens sveikatos priežiūros įstaigos.

3.4. Pagėgių savivaldybės ugdymo įstaigos.

3.5. Pagėgių savivaldybės bendruomenės.

3.6. Pagėgių savivaldybės nevyriausybinės organizacijos.

3.7. Pagėgių savivaldybės informavimo priemonės (portalai).

**4. PLANO DALYVIAI**

4.1. Pagėgių savivaldybės gyventojai.

**5. PLANO FINANSAVIMO ŠALTINIAI**

5.1. Lietuvos Respublikos sveikatos apsaugos ministerijos lėšos.

**6. PLANO VERTINIMO KRITERIJAI**

6.1. Pagėgių savivaldybės gyventojams suteiktų visuomenės sveikatos priežiūros paslaugų skaičius.

6.2. Pagėgių savivaldybės ugdymo įstaigose mokiniams suteiktų visuomenės sveikatos priežiūros paslaugų skaičius.

6.3. Atliktų visuomenės sveikatos apklausų skaičius.

6.4. Organizuotų renginių, mokymų ir dalyvių skaičius.

**7. PRIEMONIŲ PLANAS**

|  |  |
| --- | --- |
| **7.1. Uždavinys** | **Stiprinti ir gerinti visuomenės sveikatos priežiūrą, gerinant visuomenės sveikatos paslaugų kokybę, tobulinant įstaigos veiklos organizavimą** |
| Laukiami rezultatai | Kryptingai organizuojama Biuro veikla, kontroliuojamos specialistams pavestos užduotys, įgyvendinant metinį veiklos planą. Vyks kūrybinis veiklos planavimo procesas siekiant įgyvendinti Biuro veiklos tikslus, ieškoma geriausių formų ir būdų administravimo funkcijoms vykdyti bei pažangesnių darbuotojų motyvacijos metodų. |
| Atsakingas asmuo | Biuro direktoriaus |
| **Priemonės** | **Laikotarpis** | **Vertinimo kriterijų reikšmės** | **Vertinimo kriterijai** |
| **1** | **2** | **3** | **4** |
| 7.1.1. Organizuoti visuomenės sveikatos specialistų, vykdančių sveikatos priežiūrą mokykloje, darbą pagal metinius veiklos planus | I-IV ketv. | Atliktos planuotos veiklos proc. | 100 proc. |
| 7.1.2. Organizuoti darbuotojų susirinkimus poreikių, interesų, pasiūlymų bei veiklos klausimais | I–IV ketv. | Susirinkimų skaičius per metus | 6 susirinkimai |
| 7.1.3. Koordinuoti mokinių sveikatos priežiūros specialistų veiklą, patvirtinti individualius darbo planus mokslo metams | 2017-2018 m. m. | Patvirtintų darbo planų skaičius | 19 planų |
| 7.1.4. Organizuoti visuomenės sveikatos specialistų, vykdančių mokinių sveikatos priežiūrą mokyklose ir ikimokyklinėje ugdymo įstaigoje kvalifikacijos kėlimą | I–IV ketv. | Kvalifikaciją kėlusių darbuotojų  skaičius | 2 darbuotojai |
| 7.1.5. Organizuoti Valstybės biudžeto specialiosios tikslinės dotacijos, skirtos savivaldybės biudžetui sveikatos apsaugos ministerijos kuruojamoms valstybinėms (valstybės perduotos savivaldybėms) funkcijos vykdyti įgyvendinimą | I–IV ketv. | Suderintas 2019 metų planas | 1 planas |
| 7.1.6. Parengti Valstybės biudžeto specialiosios tikslinės dotacijos, skirtos savivaldybės biudžetui sveikatos apsaugos ministerijos kuruojamoms valstybinėms (valstybės perduotos savivaldybėms) funkcijos vykdyti ketvirčių ataskaitas ir metinę ataskaitą | I–IV ketv. | Parengtos ataskaitos | 2 ataskaitos |
| 7.1.7. Organizuoti darbuotojų veiklos vertinimą | I ketv. | Įvertinta darbuotojų, kuriems nustatytos veiklos užduotys veikla | 100 proc.  |
| **7.2. Uždavinys**  | **Pagėgių savivaldybės ugdymo įstaigose vykdyti mokinių pirminę visuomenės sveikatos priežiūrą** |
| Laukiami rezultatai | Pagerės mokyklos bendruomenės informuotumas apie mokinių sveikatos būklę, bus vykdoma infekcinių ir neinfekcinių ligų prevencija, organizuojamos sveikatos stiprinimo priemonės mokiniams pagal mokyklų nusistatytus prioritetus. |
| Atsakingi asmenys | Visuomenės sveikatos specialistai, vykdantys sveikatos priežiūrą mokyklose |
| **Priemonės** | **Laikotarpis** | **Vertinimo kriterijų reikšmės** | **Vertinimo kriterijai** |
| 7.2.1. Mokinių sveikatos stebėsenos vykdymas, informacijos teikimas VSB  | I-IV ketv. | Pasitikrinusių profilaktiškai sveikatą mokinių skaičius procentais,pateiktos informacijos skaičius | 95%19 |
| 7.2.2. Kūno kultūros mokytojų, dirbančių su skirtingomis fizinio ugdymo grupėmis, konsultavimas.Konsultacijos dėl mokinių galimybių dalyvauti sporto varžybose | I–IV ketv. | Suteiktų konsultacijų pagal poreikį | 100% |
| 7.2.3. Konsultacijų teikimas tėvams, klasių vadovams, mokiniams sveikatos išsaugojimo ir stiprinimo klausimais | I–IV ketv. | Suteiktų konsultacijųskaičius | Pagal poreikį |
| 7.2.4. Mokinių asmens higienos patikra, pedikuliozės profilaktika | I–IV ketv. | Patikrintų mokinių skaičius | Pagal poreikį |
| 7.2.5. Pirmosios pagalbos teikimas traumų, nelaimingų atsitikimų ir ūmių susirgimų atvejais | I–IV ketv. | Pirmosios pagalbos suteikimų skaičius (atvejais) | Pagal poreikį |
| 7.2.6. Infekcinių ligų stebėsena ir ataskaitos pateikimas | I–IV ketv. | Esant fiksuotų susirgimų atvejams | 100% |
| 7.2.7.. Mokinių maitinimo organizavimo priežiūra, sveikos mitybos skatinimas mokyklose | Kartą per savaitę | Pateiktų pasiūlymų ir rekomendacijų skaičius  | 1 kartą savaitėje |
| 7.2.8. Mokyklose dirbančių specialistų veiklos planų ir ataskaitų parengimas už mėnesį ir pristatymas Biurui | I–IV ketv. | Parengtų ataskaitų skaičius | Kas mėnesį |
| 7.2.9. Veiklos planų suderinimas ir ataskaitų apžvalgų parengimas | iki sekančio mėnesio 1 d. | Suderintų planų skaičius | Kas mėnesį |
| **7.3. Uždavinys**  | **Vykdyti Pagėgių savivaldybės visuomenės sveikatos stebėseną, atlikti vertinimą, teikti informaciją apie rajono gyventojų demografinius ir sergamumo rodiklius.** |
| Laukiami rezultatai | Sistemingai rinkti visuomenės sveikatos stebėsenos duomenis. Visuomenei ir sveikatos politikos formuotojams bus pateikta informacija ir rekomendacijos apie Pagėgių savivaldybės gyventojų sveikatos gerinimą. Didės gyventojų informuotumas sveikatos išsaugojimo klausimais, stiprinimo priemonės mokiniams pagal mokyklų nusistatytus prioritetus. |
| Atsakingas asmuo | Visuomenės sveikatos specialistas, vykdantis visuomenės sveikatos stebėseną |
| **Priemonės** | **Laikotarpis** | **Vertinimo kriterijų reikšmės** | **Vertinimo kriterijai** |
| 7.3.1. Bendruomenės sveikatos būklės, jos kitimo duomenų vertinimas ir jų pokyčių analizės kaupimas Pagėgių savivaldybės visuomenės sveikatos stebėsenos programos duomenų bazėje | I–IV ketv. | Surinkti stebėsenos programoje numatytų duomenų | ne mažiau 90 proc. |
| 7.3.2. Pagėgių savivaldybės mokinių 2018−2019 m. m. profilaktinių sveikatos patikrinimų duomenų analizė  | I ketv. | Parengti informacinį pranešimą | 1 |
| 7.3.3. Pagėgių savivaldybės gyventojų demografinių rodiklių analizė | II ketv. | Parengti informacinį pranešimą | 1 |
| 7.3.4. Informacijos sklaida apie vykdomas onkologinių ligų ankstyvosios prevencijos programas | II–III ketv. | Parengti informacinį pranešimą | 1 |
| 7.3.5. Vidutinė gyventojų gyvenimo trukmė | III ketv. | Parengti informacinį pranešimą | 1 |
| 7.3.6. Visuomenės sveikatos stebėsenos 2017 m. duomenų analizės ir ataskaitos parengimas ir pateikimas administracijos direktoriui ir savivaldybės tarybai, higienos institutui | IV ketv. pateikti iki gruodžio 31 d. | Šilutės rajono savivaldybės visuomenės sveikatos stebėsenos ataskaita | 1 |
| **7.4. Uždavinys**  | **Didinti gyventojų informuotumą apie lėtinių neinfekcinių ir infekcinių ligų pagrindinius rizikos veiksnius, ligų profilaktiką** |
| Laukiami rezultatai | Bus organizuojami sveikatos stiprinimo renginiai Pagėgių savivaldybės gyventojams, didės gyventojų mokymas sveikos gyvensenos klausimais, gyventojai daugiau sužinos apie lėtinių neinfekcinių ir užkrečiamų ligų profilaktiką. Didės visuomenės sveikatos paslaugų prieinamumas gyventojams organizuojant akcijas, mokymus, praktinius užsiėmimus ir kitus renginius bendruomenėse. |
| Atsakingas asmuo | Visuomenės sveikatos priežiūros specialistas, vykdantis visuomenės sveikatos stiprinimą |
| **Priemonės** | **Laikotarpis** | **Vertinimo kriterijų reikšmės** | **Vertinimo kriterijai** |
| 7.4.1. Informuoti visuomenę neinfekcinių ligų profilaktikos temomis bendruomenėse, nevyriausybinėse organizacijose | I–IV ketv. | Paskaitų skaičius, dalyvių skaičius  | 1 paskaita,15 dalyvių |
| 7.4.2. Organizuoti praktinius užsiėmimus sveikai gyvensenai skatinti | II-IV ketv. | Renginių skaičius,dalyvių skaičius | 2 renginiai,50 dalyvių |
| 7.4.3. Organizuoti užsiėmimus fiziniam aktyvumui skatinti | III ketv. | Renginių skaičius,dalyvių skaičius | 3 renginiai,70 dalyvių |
| 7.4.4. Informuoti visuomenę užkrečiamų ligų prevencijos temomis | I-IV ketv. | Informacinių pranešimų skaičius | 2 informaciniai pranešimai |
| 7.4.5. Informuoti visuomenę apie pagrindinius širdies ir kraujagyslių ligų rizikos veiksnius ir jų prevenciją | II-IV ketv. | Paskaitų skaičiusDalyvių skaičiusInformacinių pranešimų skaičius | 1 paskaita,15 dalyvių,1 informacinis pranešimas |
| 7.4.6. Informacijos apie alkoholio, tabako ir psichoaktyvių medžiagų vartojimo prevenciją sklaida | I–IV ketv. | Paskaitų skaičiusDalyvių skaičius | 6 paskaitos,100 dalyvių |
| 7.4.7. Informuoti visuomenę apie onkologinių ligų prevenciją | I-II ketv. | Paskaitų skaičiusInformacinių pranešimų skaičius | 1 paskaita,15 dalyvių,1 informacinis pranešimas |
| 7.4.8. Parengti lankstinukus, atmintines, skirtukus apie ligų profilaktiką, sveiką gyvenseną | I–IV ketv. | Tiražas, temos | Temos: „Užkrečiamos ligos“ (tiražas − 100 vnt.); „Sveika gyvensena“ (tiražas − 100 vnt.); „Fizinis aktyvumas“ (tiražas − 100 vnt.). |
| 7.4.9. Viktorina „Žemės ir vandens dienai paminėti“ | I ketv.  | Renginių skaičius,dalyvių skaičius | 1 renginys,20 dalyvių |
| 7.4.10. Pamokėlės „Rūkymo, alkoholio, narkotikų vartojimo prevencija“ | I –IV ketv.  | Renginių skaičius,dalyvių skaičius | 2 renginiai,50 dalyvių |
| 7.4.11. Užsiėmimai apie fizinio aktyvumo naudą, apie Judėjimo sveikatos labui dienos minėjimą | II-IV ketv. | Renginių skaičius,dalyvių skaičius | 3 renginiai,50 dalyvių |
| 7.4.12. Pamokėlės „Psichikos sveikata“ (smurto, savižudybių prevencija, streso kontrolė ir kt.)  | I –IV ketv. | Renginių skaičius,dalyvių skaičius | 3 renginiai,50 dalyvių |
| 7.4.13. Pamokėlės/viktorinos/konkursai „Lytiškumo ugdymas, AIDS ir lytiškai plintančių ligų prevencija“  | I –IV ketv. | Renginių skaičius,dalyvių skaičius | 2 renginiai,40 dalyvių |
| 7.4.14. Pamokėlės/viktorinos/konkursai „Užkrečiamųjų ligų profilaktika, asmens higiena“  | I –IV ketv. | Renginių skaičius,dalyvių skaičius | 2 renginiai,40 dalyvių |
| 7.4.15. Akcija „Diena be automobilio“ | III ketv. | Renginių skaičius,dalyvių skaičius | 1 renginys,30 dalyvių |
| 7.4.16. Pamokėlės/viktorinos/konkursai „Sveikatos sauga ir stiprinimas, bendrieji sveikos gyvensenos ir ligų prevencijos klausimai“  | I –IV ketv. | Renginių skaičius,dalyvių skaičius | 1 renginys,30 dalyvių |
| 7.4.17. Pamokėlės/viktorinos/konkursai „Aplinkos sveikata“ | II-IV ketv. | Renginių skaičius,dalyvių skaičius | 1 renginys,20 dalyvių |
| 7.4.18. Pamokėlės „Traumų ir nelaimingų atsitikimų prevencija“ | II-IV ketv. | Renginių skaičius,dalyvių skaičius | 2 renginiai,40 dalyvių |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SPRENDIMO**

 **PROJEKTO ,,DĖL VISUOMENĖS SVEIKATOS PRIEŽIŪROS VEIKLOS PAGĖGIŲ SAVIVALDYBĖJE 2019 METŲ PROGRAMOS ”**

**AIŠKINAMASIS RAŠTAS**

2018-11-16

1. ***Parengto projekto tikslai ir uždaviniai***

Patvirtinti Visuomenės sveikatos priežiūros veiklos Pagėgių savivaldybėje 2019 metų programą (toliau – Programa) Projektas parengtas, siekiant stiprinti Pagėgių savivaldybės gyventojų sveikatą, vykdyti savivaldybės teritorijoje Lietuvos Respublikos įstatymais ir kitais teisės aktais reglamentuojamą visuomenės sveikatos priežiūrą.

1. ***Kaip šiuo metu yra sureguliuoti projekte aptarti klausimai***

 Sprendimo projektas parengtas vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, visuomenės sveikatos priežiūros įstatymo 6 straipsnio 1 dalimi, Lietuvos Respublikos visuomenės sveikatos stebėsenos (monitoringo) įstatymu, Valstybinėms (Valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų metodika, Lietuvos sveikatos 2014-2025 metų programa,

2010 m. birželio 29 d. Bendradarbiavimo sutartimi Nr. RS-(9.40)-551-269P ,,Dėl visuomenės sveikatos priežiūros veiklos organizavimo ir vykdymo Pagėgių savivaldybės teritorijoje“, 2011 m. vasario 10 d. susitarimo Nr. R5-(9.40)-227-46P „Dėl 2010 m. birželio 29 d. Bendradarbiavimo sutarties ,,Dėl visuomenės sveikatos priežiūros veiklos organizavimo ir vykdymo Pagėgių savivaldybės teritorijoje“ Nr. RS-(9.40)-551-269P papildymo ir pakeitimo“ 6.5 punktu, kuriame numatyta parengtą ir su Šilutės rajono savivaldybės visuomenės sveikatos biuru (toliau – Biuras) suderintą sekančių metų Biuro veiklos Programą patvirtinti Savivaldybės taryboje. Biuras 2018 m. lapkričio 13 d. raštu Nr. S-(1-11)-310 ,,Dėl 2019 metų programos suderinimo“ informavo, kad visuomenės sveikatos priežiūros veiklos Pagėgių savivaldybėje 2019 metų programa ir veiklos planas yra suderinti su Biuru.

1. ***Kokių teigiamų rezultatų laukiama***

Bus patvirtinta Visuomenės sveikatos priežiūros veiklos Pagėgių savivaldybėje 2019 metų programa ir Šilutės rajono savivaldybės visuomenės sveikatos biuro 2019 metų veiklos planas Pagėgių savivaldybėje, pagal kurį Biuras planuoja vykdyti veiklas teikiant visuomenės sveikatos priežiūros paslaugas Pagėgių savivaldybės gyventojams.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Nėra.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

 Nėra

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito sprendimo.

1. ***Ar reikalinga atlikti sprendimo projekto antikorupcinį vertinimą***

Šam sprendimo projektui reikalingas antikorupcinis vertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Programos finansavimui naudojamos Valstybės biudžeto specialiosios tikslinės dotacijos lėšos. Programa gali būti finansuojama Pagėgių savivaldybės biudžeto, savivaldybės visuomenės sveikatos rėmimo specialiosios programos, kitomis teisėtai įgytomis lėšomis. Sprendimo projektas suderintas su Finansų skyriumi.

1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

 Neigiamų specialistų vertinimų negauta.

1. ***Projekto rengėjas ar rengėjų grupė.***

Irena Levickienė, Pagėgių savivaldybės administracijos civilinės metrikacijos ir viešosios tvarkos skyriaus vyriausioji specialistė sveikatai ir sanitarijai, tel.: 8 441 57482, el. p.: i.levickiene@pagegiai.lt.

1. ***Kiti, rengėjo nuomone, reikalingi pagrindimai ir paaiškinimai.***

Biuro 2019 m. lapkričio 13 d. raštas Nr. S-(1-11)-310 ,,Dėl Pagėgių 2019 metų programos suderinimo“.

Rengiama 2019 m. Programa ir veiklos planas buvo derinami su Biuru. Savivaldybės tarybai patvirtinus sprendimo projektą 1 sprendimo egz. bus įteikiamas Biurui ir informuotos savivaldybės pirmines asmens sveikatos priežiūros paslaugas teikiančioms įstaigos.

Pagėgių savivaldybės administracijos

Civilinės metrikacijos ir viešosios tvarkos skyriaus

vyriausioji specialistė sveikatai ir sanitarijai Irena Levickienė

